text: Десетки са убити и ранени при поне две експлозии и стрелба в Кабул
  Бойци на талибаните патрулират в Кабул на 2 ноември
  Най-малко две експлозии, последвани от стрелба, са станали в района на най-голямата военна болница в афганистанската столица Кабул. Служител по сигурността на талибаните каза пред Ройтерс, че жертвите са най-малко 15, а ранените – 34.
  Снимките, споделени от местни жителите, показват облак дим над района на военната болница, в която има 400 легла. Зам.-говорителят на правителството на талибаните Билал Карими коментира, че все още не е известна причината за взривовете.
  Хеликоптер, заснет да лети над Кабул след взривовете в района на военната болница
  Лекар от болницата пък заяви пред АФП, че е чул "голяма експлозия", идваща от първия контролно-пропускателен пункт извън болницата, след което пациентите незабавно са били преместени в "сигурни стаи". По думите му тогава е започнала и стрелба.
  Говорителят на контролираното от талибаните вътрешно министерство Кари Саид Хости потвърди в Туитър, че има жертви и че талибански специални части са пристигнали на мястото на взрива, но без да споменава броя на жертвите.
  "Ще ходите на плаж при СИК и ВИС." Кой опъва чадъра над мутрите? Йово Николов пред Свободна Европа (36625)
  "Не отивайте, освен ако не ви принудят". Как все повече войници от Северен Кавказ се бият в Украйна (17637)